 Sidaas darted, sida ugu wanaagsan ee ruuxu uu ku hayn karo quraankii uu bartay waan inuu samaystaa subac iyo wardi joogta ah, taasoo ah inuu akhriyo ama ku subciyo ugu yaraan hal Juz maalin walba, sidaasna uu quraanka ku khatimo bil walba; ama ugu badnaan uu akhriyo 10 Juz maalin walba, oo uu quraanka ku dhammeeyo 3 maalin, ka yar in quraanka la dhammeeyana lama oggola, maxaa yeelay nabigu csw, wuxuu yiri: ruuxii quraanka dhan akhriya 3 maalin ka yar ma fahmo Bukhaari Muslim 